Mənim aləmimdə bu bir az nəzəri səslənə bilər. Parlamentin nüfuzuna zərbə dəyirsə, bu, dövlətin ümumi adınadır. Düşünməyin ki, parlament nüfuzsuz, amma dövlət güclü ola bilər. Bu parlament hakim partiya elitasının daha çox nümayəndələrinin təmsil olunduğu bir qurumdur. Beynəlxalq təcrübədə, məsələn, Gürcüstanda, ümumiyyətlə, region ölkələrinin heç birində bu akt yoxdur. Gürcüstanda 10 gün bundan əvvəl kimsə qələmlə başqasının başını yaralamışdı. Parlamentdə kimsə onu tərbiyəsizlikdə qınamamışdı. Dövlət quruculuğunda da Gürcüstan parlamenti öz yerini qoruyub saxlayır. Yeri gəlmişkən, onlarla Avropa ölkəsini misal deyərəm ki, orada deputat etikası ilə bağlı qanun yoxdur. Lakin o ölkələr bütün başqa azadlıqlar üzrə ön yerdədirlər. Məsələn, Danimarka korrupsiyadan azad olma indeksinə görə sıfırdır, yəni dünyada birinci yerdədir. İndoneziya qanunu var, belə sayılır ki, etikalı parlament olmalıdır, deputat etikası yüksək olan bir ölkə olmalıdır, amma 88-ci yerdədir.